**PRILOG I.**

**IZJAVA O PRIHVATLJIVOM I NEPRIHVATLJIVOM STANJU**

**OBJEKTA LEASINGA**

**Dio vozila: Lak**

Prihvatljivo stanje: Štete nastale udarom kamena u presjeku cca. 3 udara na 1 dm na prednjem dijelu vozila, što se može popraviti s lak korekturom ili je već popravljeno. Svaka šteta na laku, koja se može odstraniti bez troškova lakiranja, primjerice koje mogu neizbježno nastati u svakodnevnoj uporabi (npr. lagane ogrebotine u području otvaranja vrata, otkidanje laka na rubovima vrata, lagane ogrebotine na odbojniku). Šteta nastala od djelovanja soli za posipanje cesta u utorima felgi, mrlje od katrana, štete nastale na laku, a koje su uvjetovane vremenom ili kroz korištenje u autopraonicama.

Neprihvatljivo stanje: Štete na laku uzrokovane prometnim nesrećama, pri čemu zbog procesa hrđanja nije moguć popravak, npr. mora se učiniti djelomično lakiranje, a isto utječe na tehničku neispravnost vozila sukladno pozitivno-pravnim propisima.

**Dio vozila: Karoserija**

Prihvatljivo stanje: Sitna oštećenja karoserije (mala ispupčenja, ogrebotine ili udubljenja i sl.) bez dodatne naplate Naručitelju.

Neprihvatljivo stanje: Šteta uzrokovana prometnim nezgodama (npr. savijeni branici, utisnuti / zgnječeni blatobrani i sl.)

**Dio vozila: Nadograđeni dijelovi**

Prihvatljivo stanje: Trošenje ukrasne rubne gume vozila, gume na branicima, gume na spojlerima i sl.

Neprihvatljivo stanje: Nedostajući nadograđeni dijelovi koji utječu na sigurnost u prometu i na rad vozila.

**Dio vozila: Vjetrobranska stakla i rasvjeta**

Prihvatljivo stanje: Sve štete (npr. greške na staklu, no ne u vidnom polju vozača, sitna oštećenja i sl.) koje ne utječu na sigurnost u prometu i sigurnost rada vozila.

Neprihvatljivo stanje: Sve štete poput rascjepa i/ili pukotina koje utječu na sigurnost vozila u prometu. Oštećeni rasvjetni uređaji (poput rascjepa i/ili pukotina) koji imaju utjecaja na sigurnost vozila u prometu te utjecaja na rad vozila.

**Dio vozila: Felge**

Prihvatljivo stanje: Čelik - površinska oštećenja nastala usred hrđanja ili zbog djelovanja soli za posipanje cesta.

Aluminij - površinska oštećenja na felgama koja su nastala tipičnim naletom na ivičnjak ili zbog djelovanja soli za posipanje cesta.

Neprihvatljivo stanje: Čelik - deformacije na felgama, primjerice zatezanje felge u sebe, bočna oštećenja, usred prometnih nezgoda.

Aluminij - deformacije felge u sebe, uslijed prometnih nezgoda.

**Dio vozila: Unutrašnjost vozila i prtljažnik**

Prihvatljivo stanje: Izbjeljivanje boje na mekanoj podlozi sjedala i/ili unutrašnjih obloga koje se mogu odstraniti čišćenjem, te istrošenost dijelova redovnom uporabom.

Neprihvatljivo stanje: Ne postojanje dijelova unutrašnjosti i/ili u prtljažniku koji su prethodno postojali.

**Dio vozila: Mehanika**

Prihvatljivo stanje: Uobičajeno trošenje koje odgovara starosti vozila i snazi rada uz zaštitu prometne i pogonske sigurnosti prometnog vozila.

Neprihvatljivo stanje: Neprovođenje/nepoštivanje održavanja vozila prema servisnim intervalima, danih u planu održavanja od strane proizvođača vozila.

**Dio vozila: Ostalo**

Prihvatljivo stanje: Prosječno, starosti vozila i pogonskoj snazi odgovarajuće stanje održavanja. Istrošenost objekta leasinga sukladno njegovom redovitom korištenju i predviđenoj namjeni.

Neprihvatljivo stanje: Nedostatak kompleta alata i dizalice (dio opreme). Nedostatak ključeva vozila (pripadak stvari). Nedostatak servisnog plana vozila s ovjerama ovlaštenog servisa za odnosnu marku vozila (pripadak stvari).

**Napomena: Sve što nije navedeno je prihvatljivo**.

U \_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_ godine.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis ovlaštene osobe ponuditelja

 M.P.